Minsk Toshkentning birodarlashgan shaharlari safiga qo‘shilmoqchi

Toshkent shahar hokimligi va Minsk shahri ijroiya qo‘mitasi o‘rtasida savdo-iqtisodiy, ilmiy-texnikaviy va madaniy hamkorlikka oid kelishuv imzolandi, bu haqda Toshkent shahar hokimligi Matbuot xizmati xabar qiladi.

Toshkent va Minsk munosabatlari haqida so‘z yuritganda, o‘tgan yili Belarus respublikasi va Toshkent o‘rtasidagi o‘zaro tovar aylanmasi 86,5 million AQSh dollarini tashkil etganligini qayd etish joiz. Toshkentda Belarus kapitali asosidagi 32 ta korxona faoliyat yuritmoqda.
O‘zaro aloqalarni rivojlantirishning imkoniyatlari keng bo‘lib, tomonlar hamkorlikda yangi korxonalarni tashkil etish, ta’lim, sog‘liqni saqlash, turizm va sport yo‘nalishida qo‘shma loyihalarni amalga oshirish masalasini muhokama etmoqda.
Shuningdek, ikki mamlakat ishbilarmon doiralari vakillari ishtirokida biznes forum o‘tkazilishi ham rejalashtirilgan.